സ്ത്രീകളടക്കം പ്രതിഷേധിച്ചു : പൊതുസ്ഥലങ്ങളില് നിസ്ക്കാരം നടത്താനുള്ള അനുമതി പിന്വലിച്ച് അധികൃതര് ന്യൂഡല്ഹി : പ്രാദേശിക ഹിന്ദു വിശ്വാസികളുടെയും, സംഘടനകളുടെയും പ്രതിഷേധത്തെത്തുടര്ന്ന് പൊതുസ്ഥലങ്ങളില് നിസ്ക്കാരം നടത്താനുള്ള അനുവാദം പിന്വലിച്ച് ഗുരുഗ്രാം ഭരണകൂടം . ഗുരുഗ്രാമിലെ 8 പൊതുസ്ഥലങ്ങളില് നിസ്കാരം നടത്താന് നേരത്തേ ജില്ലാ ഭരണകൂടം അനുവാദം നല്കിയിരുന്നു. ബംഗാളി ബസ്തി സെക്ടര് 49, വിബ്ലോക്ക് ഡി എല് എഫ് , സൂറത്ത് നഗര് ഫേസ്1, ഖേഡി മജ്ര വില്ലേജിന് പുറത്ത്, ദ്വാരക എക്സ്പ്രസ്വേയില്, ദൗലതാബാദ് വില്ലേജിന് സമീപം, സെക്ടര്68, രാംഗഢ് വില്ലേജിന് സമീപം, ഡി എല് എഫ് സ്ക്വയറിന് സമീപം എന്നിവിടങ്ങളിലാണ് നിസ്ക്കരിക്കാന് നേരത്തേ അനുവാദം നല്കിയിരുന്നത് . പരസ്യമായി നിസ്ക്കരിക്കാന് മറ്റ് സ്ഥലങ്ങള് കണ്ടെത്തുന്നതിന് ഒരു കമ്മിറ്റിയും രൂപീകരിച്ചിട്ടുണ്ട്. കമ്മിറ്റിയില് ഹിന്ദുമുസ്ലിം സമുദായങ്ങളില് നിന്നുള്ള പ്രതിനിധികള് ഉണ്ടായിരുന്നു.എന്നാല് ഹിന്ദു വിശ്വാസികള് കടുത്ത എതിര്പ്പുമായി രംഗത്തെത്തിയതോടെ ഈ തീരുമാനം പിന് വലിക്കുകയായിരുന്നു. സ്ത്രീകളടക്കം പൊതു സ്ഥലങ്ങളിലെ നിസ്ക്കാരത്തിനെതിരെ രംഗത്തെത്തിയിരുന്നു. പള്ളികളിലും തിരഞ്ഞെടുത്ത സ്ഥലങ്ങളിലും മാത്രമേ ഇനി നിസ്കരിക്കാന് കഴിയൂ . ഹിന്ദുമുസ്ലിം സമുദായങ്ങള്ക്കിടയില് സാമൂഹിക സൗഹാര്ദ്ദവും സാഹോദര്യവും നിലനിര്ത്തുക എന്നത് ജില്ലാ ഭരണകൂടത്തിന്റെ മുന്ഗണനയാണെന്ന് ചൂണ്ടിക്കാട്ടിയാണ് പുതിയ തീരുമാനം. Tags prayers gurugram namaz public prayers shortlink